ᱠᱮᱞᱤᱯᱷᱳᱨᱱᱤᱭᱟ

ᱠᱮᱞᱤᱯᱷᱳᱨᱱᱤᱭᱟ ᱟᱢᱮᱨᱤᱠᱟ ᱨᱮᱭᱟᱜ ᱯᱨᱚᱥᱟᱱᱛ ᱚᱱᱪᱚᱞ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ᱾ ᱓᱙.᱕ ᱢᱤᱞᱤᱭᱚᱱ ᱦᱚᱲ ᱥᱟᱶ ᱱᱚᱣᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱦᱚᱲᱮᱞ ᱯᱚᱱᱚᱛ ᱟᱨ ᱴᱚᱴᱷᱟᱠᱤᱭᱟᱹ ᱦᱤᱥᱟᱹᱵᱽ ᱛᱮ ᱛᱮᱥᱟᱨ ᱢᱟᱨᱟᱝ ᱯᱚᱱᱚᱛ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱥᱠᱨᱟᱢᱮᱱᱴᱳ ᱱᱟᱜᱟᱨ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱯᱚᱱᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱓.᱐ ᱴᱨᱤᱞᱤᱭᱚᱱ, ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱢᱟᱨᱟᱝ ᱯᱚᱱᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱡᱩᱫᱤ ᱢᱤᱫ ᱫᱤᱥᱚᱢ ᱛᱟᱦᱮᱱ ᱠᱷᱟᱱ ᱱᱚᱣᱟ ᱫᱚ ᱡᱮᱜᱮᱛ ᱨᱮᱱᱟᱜ ᱢᱚᱬᱮ ᱟᱱᱟᱜ ᱠᱟᱹᱣᱰᱤᱟᱹᱨᱤ ᱦᱩᱭ ᱠᱚᱜᱼᱟ (ᱥᱮᱞᱮᱫ ᱫᱤᱥᱟᱹᱢ, ᱯᱷᱨᱟᱱᱥ ᱟᱨ ᱥᱤᱧᱚᱛᱤᱭᱟᱹ ᱠᱟᱹᱣᱰᱤᱟᱹᱨᱤ ᱠᱷᱚᱱ ᱢᱟᱨᱟᱝ)᱾ ᱧᱩᱛᱩᱢ ᱱᱟᱜᱟᱢ ᱥᱮᱫᱟᱭ ᱑᱐,᱐᱐᱐ ᱥᱮᱨᱢᱟ ᱠᱷᱚᱱ ᱱᱚᱰᱮ ᱱᱚᱲ ᱠᱚ ᱛᱮᱦᱮᱱ ᱠᱟᱱ ᱛᱟᱦᱮᱱᱟ᱾ ᱞᱟᱦᱟ ᱠᱚᱞᱚᱢᱵᱤᱭᱟᱱ ᱡᱩᱜ ᱨᱮ ᱱᱚᱣᱟ ᱠᱮᱞᱤᱯᱷᱳᱨᱱᱤᱭᱟ ᱞᱟᱠᱪᱟᱨ ᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱰᱟᱭᱵᱷᱟᱨᱥ (diverse) ᱴᱚᱴᱷᱟ ᱛᱟᱦᱮ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱨᱮ ᱗᱐ ᱜᱟᱱ ᱠᱷᱚᱱ ᱦᱚᱸ ᱡᱟᱹᱥᱛᱤ ᱡᱟᱹᱛᱤ ᱠᱟ ᱛᱟᱦᱮ ᱠᱟᱱᱟ᱾ ᱑᱕᱔᱒ ᱥᱮᱨᱢᱟ ᱯᱩᱭᱞᱩ ᱤᱭᱩᱨᱳᱯᱤᱭᱟᱱ, ᱥᱯᱮᱱᱤᱥ ᱥᱮᱥᱮᱫᱽᱨᱟᱭᱤᱡ ᱠᱮᱯᱴᱮᱱ ᱡᱩᱣᱟᱱ ᱨᱳᱰᱨᱤᱜᱮᱡ ᱠᱟᱵᱨᱤᱠᱳ ᱠᱮᱞᱤᱯᱷᱳᱨᱱᱤᱭᱟ ᱫᱚᱨᱭᱟ ᱟᱨᱮ ᱨᱮ ᱥᱟᱹᱜᱤᱱ ᱨᱟᱥᱤᱭᱟ ᱨᱮᱱᱟᱜ ᱮᱛᱚᱢ ᱜᱟᱰᱟ ᱢᱮᱱᱛᱮᱭ ᱥᱮᱫᱨᱟ ᱞᱮᱫᱟ᱾ ᱓᱗ ᱥᱮᱨᱢᱟ ᱛᱟᱭᱚᱢ ᱤᱝᱨᱮᱡᱽ ᱥᱮᱥᱮᱫᱽᱨᱟᱭᱤᱡ ᱯᱷᱨᱟᱱᱥᱤᱥ ᱰᱨᱮᱠᱳ ᱠᱮᱞᱤᱯᱷᱳᱨᱱᱤᱭᱟ ᱫᱚᱨᱭᱟ ᱟᱨᱮ ᱨᱮᱱᱟᱜ ᱢᱤᱫ ᱴᱚᱴᱷᱟᱭ ᱥᱮᱫᱨᱟ ᱧᱟᱢ ᱞᱮᱫᱟ ᱟᱨ ᱵᱟᱝᱵᱟᱲᱟᱭ ᱴᱚᱴᱷᱟ ᱢᱮᱱᱛᱮᱭ ᱞᱟᱹᱭ ᱞᱮᱫᱟ᱾ ᱑᱘᱒᱑ ᱥᱮᱨᱢᱟ, ᱢᱮᱠᱥᱤᱠᱳ ᱯᱷᱩᱱᱩᱨᱜᱟᱹᱞ ᱞᱟᱹᱰᱷᱟᱹᱭ ᱨᱮ ᱢᱮᱠᱥᱤᱠᱳ (ᱠᱮᱞᱤᱯᱷᱳᱨᱱᱤᱭᱟ ᱦᱚᱸ) ᱥᱯᱮᱱ ᱠᱷᱚᱱ ᱯᱷᱩᱱᱩᱨᱜᱟᱹᱞ ᱮ ᱧᱟᱢ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱒᱕ ᱥᱮᱨᱢᱟ ᱟᱞᱴᱟ ᱠᱮᱞᱤᱯᱷᱳᱨᱱᱤᱭᱟ ᱱᱟᱣᱟ ᱜᱮ ᱯᱷᱩᱱᱩᱨᱜᱟᱹᱞ ᱢᱮᱠᱥᱤᱠᱳ ᱨᱮᱱᱟᱜ ᱢᱤᱫ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱞᱮᱠᱟᱛᱮ ᱛᱟᱦᱮ ᱠᱟᱱᱟ᱾ ᱑᱘᱔᱖ ᱥᱮᱨᱢᱟ, ᱟᱢᱮᱨᱤᱠᱟᱱ ᱩᱯᱚᱱᱤᱵᱮᱥᱤᱠ ᱟᱨ ᱥᱳᱱᱳᱢᱟ ᱵᱤᱫᱽᱨᱚᱦᱤ (rebell) ᱢᱮᱠᱥᱤᱠᱳ ᱱᱤᱭᱚᱢ ᱵᱤᱨᱩᱫᱽ ᱵᱤᱫᱨᱚᱦᱚ ᱠᱟᱛᱮᱡᱽ ᱠᱮᱞᱤᱯᱷᱳᱨᱱᱤᱭᱟ ᱟᱹᱯᱱᱟᱹᱛ ᱠᱚ ᱵᱮᱱᱟᱣ ᱞᱮᱫᱟ, ᱱᱚᱣᱟ ᱨᱮᱱ ᱯᱨᱮᱥᱤᱰᱮᱱᱴ ᱣᱤᱞᱤᱭᱟᱢ ᱵᱤ. ᱤᱰᱮᱭ ᱛᱟᱦᱮ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱟᱹᱯᱱᱟᱹᱛ ᱵᱮᱱᱟᱣ ᱛᱟᱭᱚᱢ ᱜᱮ ᱑᱘᱔᱖ᱼ᱔᱘ ᱥᱮᱨᱢᱟ ᱢᱮᱠᱥᱤᱠᱳᱼᱟᱢᱮᱨᱤᱠᱟᱱ ᱞᱟᱹᱰᱷᱟᱹᱭ ᱨᱮ ᱢᱮᱠᱥᱤᱠᱳ ᱦᱤᱨᱟᱹᱣ ᱛᱟᱭᱟᱢ ᱠᱮᱞᱤᱯᱷᱳᱨᱱᱤᱭᱟ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ᱾ ᱚᱛᱱᱚᱜ ᱠᱮᱞᱤᱯᱷᱳᱨᱱᱤᱭᱟ ᱴᱚᱴᱷᱟᱠᱤᱭᱟᱹ ᱦᱤᱥᱟᱹᱵᱽ ᱛᱮ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱯᱚᱱᱚᱛ ᱠᱟᱱᱟ, ᱟᱞᱟᱥᱠᱟ ᱟᱨ ᱴᱮᱠᱴᱟᱥ ᱯᱚᱱᱚᱛ ᱛᱟᱭᱚᱢ᱾ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱮᱛᱚᱢ ᱥᱮᱫ ᱳᱨᱮᱜᱚᱱ, ᱥᱟᱢᱟᱝ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱱᱮᱵᱷᱟᱫᱟ, ᱠᱚᱧᱮ ᱥᱮᱫ ᱟᱨᱤᱡᱚᱱᱟ ᱟᱨ ᱯᱟᱪᱮ ᱥᱮᱫ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱢᱮᱱᱟᱜᱼᱟ᱾ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱠᱚᱧᱮ ᱥᱮᱫ ᱢᱮᱠᱥᱤᱠᱳ ᱫᱤᱥᱚᱢ ᱥᱟᱶ ᱡᱮᱡᱟᱹᱛᱤᱭᱟᱹᱨᱤ ᱥᱤᱢᱟᱹᱱᱟ ᱢᱮᱱᱟᱜᱼᱟ᱾ ᱯᱚᱱᱚᱛ ᱨᱮᱱᱟᱜ ᱛᱟᱞᱟ ᱨᱮ ᱠᱮᱞᱤᱯᱷᱳᱨᱱᱤᱭᱟ ᱛᱟᱞᱢᱟ ᱵᱮᱰᱟ ᱢᱟᱱᱟᱜᱼᱟ᱾ ᱱᱚᱣᱟ ᱛᱟᱞᱢᱟ ᱵᱮᱰᱟ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱪᱟᱥᱵᱟᱥ ᱟᱨᱡᱟᱣ ᱨᱮᱱᱟᱜ ᱢᱩᱬᱩᱛ ᱴᱚᱴᱷᱟ ᱠᱟᱱᱟ᱾ ᱰᱮᱢᱚᱜᱽᱨᱟᱯᱷᱤ ᱞᱟᱠᱪᱟᱨ ᱠᱟᱹᱣᱰᱤᱭᱟᱹᱨᱤ ᱥᱚᱨᱠᱟᱨ ᱟᱨ ᱨᱟᱡᱽᱟᱹᱨᱤ ᱟᱨᱦᱚ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ